**ΠΡΟΣΚΛΗΣΗ**

**Για άσκηση δικαιώματος προτίμησης των μετόχων της ανώνυμης εταιρείας με την επωνυμία**

**«MEDITARIAN ΑΝΩΝΥΜΗ ΕΤΑΙΡΕΙΑ ΠΑΡΟΧΗΣ ΥΠΗΡΕΣΙΩΝ ΑΠΟΘΗΚΕΥΣΗΣ ΚΑΙ ΔΙΑΧΕΙΡΙΣΗΣ ΑΚΙΝΗΤΩΝ » ΚΑΙ ΔΙΑΚΡΙΤΙΚΟ ΤΙΤΛΟ «MEDITARIAN Α.Ε.»**

**στην αύξηση του μετοχικού της κεφαλαίου.**

Η ανώνυμη εταιρεία με την επωνυμία «MEDITARIAN ΑΝΩΝΥΜΗ ΕΤΑΙΡΕΙΑ ΠΑΡΟΧΗΣ ΥΠΗΡΕΣΙΩΝ ΑΠΟΘΗΚΕΥΣΗΣ ΚΑΙ ΔΙΑΧΕΙΡΙΣΗΣ ΑΚΙΝΗΤΩΝ » που εδρεύει στον Ασπρόπυργο Αττικής (Λ. Νάτο 100 ) με αρ. ΓΕΜΗ 121799107000, ανακοινώνει ότι η Έκτακτη Γενική Συνέλευση των Μετόχων της 10-06-2025 αποφάσισε την αύξηση του μετοχικού κεφαλαίου της, το οποίο σήμερα, μετά από τη ονομαστική μείωση μετοχικού κεφαλαίου που αποφασίστηκε από τη Γ.Σ. των μετόχων της 10-06-2025 και υπό την επιφύλαξη της καταχώρισής της στο Γ.Ε.ΜΗ. ανέρχεται σε πεντακόσιες σαράντα οκτώ χιλιάδες εφτακόσια ογδόντα τέσσερα ευρώ (548.784,00 €), διαιρούμενο σε πεντακόσιες σαράντα οκτώ χιλιάδες εφτακόσιες ογδόντα τέσσερις (548.784) ονομαστικές μετοχές ονομαστικής αξία ποσού ένα ευρώ (1,00 €) η κάθε μία, κατά ποσό οκτώ εκατομμυρίων εννιακοσίων δώδεκα χιλιάδων πεντακοσίων ευρώ (8.912.500,00 €) με την έκδοση οκτώ εκατομμυρίων εννιακοσίων δώδεκα χιλιάδων πεντακοσίων (8.912.500) νέων κοινών ονομαστικών μετοχών με δικαίωμα ψήφου, ονομαστικής αξίας 1,00 € εκάστη και με ίδια τιμή διάθεσης, ώστε το μετοχικό κεφάλαιο της εταιρείας να διαμορφωθεί μετά την αύξηση στο ποσό των εννέα εκατομμυρίων τετρακοσίων εξήντα ενός χιλιάδων διακοσίων ογδόντα τεσσάρων Ευρώ (9.461.284,00 €) διαιρούμενο σε εννέα εκατομμύρια τετρακόσιες εξήντα μία χιλιάδες διακόσιες ογδόντα τέσσερις ονομαστικές μετοχές ονομαστικής αξία ποσού ένα ευρώ (1,00 €) εκάστη. Δικαίωμα προτίμησης στις νέες μετοχές της αύξησης έχουν οι υφιστάμενοι μέτοχοι της Εταιρείας ανάλογα με τη συμμετοχή τους στο μετοχικό κεφάλαιο της εταιρείας.

Κατόπιν των ανωτέρω καλούνται οι μέτοχοι της Εταιρείας να ασκήσουν το δικαίωμα προτίμησης στην πιο πάνω αύξηση του μετοχικού κεφαλαίου εντός δέκα τεσσάρων (14) ημερών από την καταχώρηση της πρόσκλησης προς άσκηση του δικαιώματος προτίμησης στο Γ.Ε.ΜΗ. δια εγγράφου δηλώσεως τους προς την Εταιρεία και με ταυτόχρονη καταβολή της αναλογίας τους στο ποσό της αύξησης στον λογαριασμό όψεως της Εταιρείας στην Τράπεζα ALPHA BANK με αριθμό IBAN GR4401402770277002320000206, ή με ταυτόχρονη έγγραφη απόδειξη έναντι της Εταιρείας ότι η αναλογία τους στο ποσό της αύξησης έχει ήδη προκαταβληθεί σε λογαριασμό όψεως της Εταιρείας ή ότι έχει χρησιμοποιηθεί για τις ανάγκες της.

Μετά την πάροδο της ανωτέρω προθεσμίας και εφόσον οι παλαιοί μέτοχοι, δεν καλύψουν σύμφωνα με τα παραπάνω το σύνολο της αύξησης του μετοχικού κεφαλαίου, το Διοικητικό Συμβούλιο μπορεί να διαθέσει τις μη καλυφθείσες μετοχές κατά την κρίση του.

**Ασπρόπυργος, 11-06-2025**

**Το Διοικητικό Συμβούλιο**